O‘zbekiston milliy terma jamoasi bugun BAAga qarshi maydonga tushadi

BAAda yig‘in o‘tkazayotgan O‘zbekiston milliy terma jamoasi bugun Abu Dabi shahrida BAA milliy terma jamoasiga qarshi o‘rtoqlik uchrashuvini o‘tkazadi. Bu haqda O‘zbekiston Futbol federatsiyasi axborot xizmati xabar bermoqda.

Abu Dabi shahridagi “Muhammad Bin Zayd” stadionida o‘tkaziladigan uchrashuv Toshkent vaqti bilan soat 19:30 da boshlanadi.
Eslatib o‘tamiz, O‘zbekiston milliy terma jamoasi bungacha 6-oktabr kuni Dohada Qatar milliy terma jamoasiga qarshi o‘rtoqlik uchrashuvini o‘tkazib, 0:3 hisobida mag‘lubiyatga uchradi. 10-oktabr kuni esa Mirjalol Qosimov bosh murabbiyligidagi futbolchilar Dubayda Bahraynga qarshi uchrashuvda 0:0 hisobida durang o‘ynadi.